קוקוריקו (שיר של עדן בן זקן ועומר אדם)

"קוקוריקו" (באנגלית: "Kuku Riku") הוא סינגל שהוקלט על ידי הזמרת הישראלית עדן בן זקן והזמר הישראלי עומר אדם. השיר יצא לאור ב-2 ביולי 2020, בהוצאות חברות התקליטים פ.א.ל בע"מ, שרית הפקות וארומה מיוזיק, כסינגל השלישי מתוך אלבום האולפן החמישי של בן זקן, מועבט. במאי 2020, הוכרז כי אדם ובן זקן נפגשו באולפן הקלטות והקליטו שיר חדש. ב-29 ביוני, אישרו אדם ובן זקן את הידיעה וחשפו את שם השיר. ב-1 ביולי, יום לפני צאתו, הודלף השיר. השיר השיר נכתב על ידי אדם ובן זקן, יחד עם אלעד טרבלסי, מאור תיתון, משה בן אברהם ואופק יקותיאל בשפות העברית, אנגלית, ערבית, איטלקית וספרדית, הופק על ידי משה בן אברהם ואופק יקותיאל, ומשלב בתוכו את סגנונות הפופ, המזרחית והדאנס. הווידאו קליפ הנלווה שצולם לשיר בוים על ידי אלי סברדלוב והועלה לערוץ היוטיוב של אדם ב-2 ביולי 2020, בסמוך לצאת הסינגל. עלות הפקת הקליפ מוערכת במאות אלפי שקלים. תוך פחות מיממה, צבר הקליפ למעלה מחצי מיליון צפיות. ונכון ל-17 בנובמבר 2020, יש לו 14 מיליון ציפיות ביוטיוב. בטרם יציאתו, גררה עטיפתו של הסינגל ביקורת, על כך שבעטיפה נראים אדם ובן זקן עוטים כיסויי ראש ערביים מסורתיים, כאפיה וחג'אב בהתאמה. חאדר אבו סייף מהארץ ביקר את עטיפתו של הסינגל באומרו כי "התרבות הערבית צריכה להיות לגיטימית גם כשיהודי מתחתן עם ערבייה או כשערבי רוצה לגור לידכם. ואם ערבים אינם יכולים לעשות זאת, אז עומר אדם ועדן בן זקן אינם יכולים להתחפש לערבים", והוסיף כי "ברוב העולם כבר הבינו את הגזענות שקיימת בגניבת אלמנטים תרבותיים מעמים אחרים, בעיקר כשזה נעשה על ידי קבוצת הרוב אל מול מיעוט חלש". אתר פרוגי סקר את השיר בחיוב באומרו, "השיר בלחן כיפי ומקפיץ, הם מעבירים את הסגנון הרגיל שלהם בשירים גם באנגלית ומדובר באחד השירים הטובים שיצאו לאחרונה". בן שלו מהארץ סקר את השיר באומרו כי השיר מהווה כשיר מחאה וכ"קריאת השכמה לכל מי שנרקב מול הריאליטי", הוסיף כי "כמו בכל שיר מחאה טוב, הם לא עושים את זה באופן ישיר ופשטני. יש טקסט ויש סאבטקסט. זה מתחיל בבחירה שלהם לשיר את הסינגל החדש בבליל של שפות, שעטנז של אנגלית, ספרדית, איטלקית, ערבית ועברית. מעט מאוד עברית. נדמה שבעשותם כך הם שואלים: מי אנחנו בעצם? מה הפכנו להיות? איך קרה שאיבדנו את הזהות והלכידות הפנימית שלנו?". עוד אמר כי שם השיר, "קוקוריקו", הוא "קריאת השכמה, זמן להתעורר, כמו ששרו 'הדג נחש', רק בלי החפירה המיותרת של שתי מילים. בן זקן ואדם מנערים את האזרח הישראלי האדיש, הנרקב מול תוכניות הריאליטי, ומזכירים לו שביכולתו לשנות את המציאות", וסיים באומרו כי "אילו אמיר אוחנה היה עדיין שר המשפטים, ייתכן שהוא היה מורה על פתיחת חקירה נגד שני הזמרים בחשד להתססה והמרדה". דודי פטימר ממעריב סקר את השיר בשלילה אף הוא, באומרו כי "מבחינה מלודית, השיר לא מתרומם יותר מדי, הפזמון לא קליט ולא ממנף את הבתים שגם ככה נשמעים מהונדסים וטכניים מדי כשמוסיף למוטיב ה"מסחרה" של השיר שחסרים בו רגש, התלהבות ואנרגיות", והוסיף ש"הדבר היחיד שאפשר לזקוף לזכותם של השניים זה הקליפ המושקע בסגנון המערב הפרוע שניכר כי נעשתה בו עבודה ניכרת, אך בעיני השיר יישמע יותר טוב לו אצפה בקליפ בלבד ואדאג לשים את השיר על מיוט" וכי "מלבד פספוס, אכזבה וקקופוניה של צלילים – אין בשיר הזה כלום". יוסי חרסונסקי העניק לשיר ציון של שלושה כוכבי זהב מתוך חמישה, תוך שנתן לשיר ביקורת מעורבת, באומרו כי השיר הוא "עוד גימיק שנראה יותר כפרסומת מושקעת לצמד". נדב מנוחין מוואלה! NEWS גם ביקר את השיר באופן שלילי, תוך שסיים את הביקורת באומרו, "עומר אדם, האיש והמהפכה של השמחה, רגיל לפזר דאחקות בשירים שלו. גם עדן בן זקן עושה את זה לא מעט. במדינה שבה זמרים חלולים לוקחים את עצמם ברצינות כה רבה - עצם הנוכחות שלהם מרעננת. אבל שניהם קרובים למקום שבו העניין הזה ממצה את עצמו. בפרט אדם, שמאז "שני משוגעים" עוד לא הוציא סינגל באותה רמה. אם שני הזמרים המצליחים ביותר בישראל נפגשים, לא עדיף כבר להוציא משהו טיפה יותר רציני מאשר את הבדיחה הפרטית הזאת?". שחר אמאנו גם ביקר את השיר באופן שלילי, באומרו כי השיר הוא "במילים פשוטות עלבון לקהל ששומע אותו... מה שקורה במקרה הזה נשמע כמו שאריות של כמה שירים שרותכו יחד בצורה הכי גסה שיש... רשימת הכותבים... הייתה אמורה לייצר יותר, אבל התוצאה הסופית כל כך מביכה, שרק הקליפ המוזר שלו מתעלה עליה... מי שמוציא שיר כזה לא מכבד את הקהל שלו וחושב שהוא יכול לסבול הכל. סרטון השיר "קוקוריקו" באתר יוטיוב לדף השיר באתר הספרייה הלאומית ערן סויסה, פרסום ראשון: אדם ובן זקן בדרך לדואט, באתר ישראל היום, 21 במאי 2020 עדן בן זקן, עומר אדם, משה בן אברהם, אלעד טרבלסי, אופק יקותיאל, מאור תיתון אגרוף, באתר genius (באנגלית) ערן סויסה, לפני כולם: האזינו לשיר של אדם ובן זקן, באתר ישראל היום, 1 ביולי 2020 מפתיע: עומר אדם ועדן בן זקן משיקים דואט ב-5 שפות, באתר "סרוגים", 2 ביולי 2020 עומר אדם & עדן בן זקן - קוקוריקו | Omer Adam & Eden Ben Zaken - Kuku Riku, סרטון באתר יוטיוב (אורך: 2:59) רז ישראלי, צפו: הקליפ של בן זקן ואדם בחוץ, באתר ישראל היום, 2 ביולי 2020 עומר אדם ועדן בן זקן - קוקוריקו, באתר ‏מאקו‏, 2 ביולי 2020 הלהיט הגדול של הקיץ? הדואט החדש של עומר אדם ועדן בן זקן, באתר וואלה, 2 ביולי 2020 מערכת כאן חדשות, השיר של עומר אדם ועדן בן זקן מעורר ביקורת עוד לפני שיצא, באתר כאן – תאגיד השידור הישראלי, 2 ביולי 2020 רז ישראלי, בטרם יצא: ביקורת על הקליפ של בן זקן ואדם, באתר ישראל היום, 1 ביולי 2020 חאדר אבו סייף, עדן בן זקן ועומר אדם, רוצים לשמח אותנו? שירו בערבית — אל תתחפשו לערבים, באתר הארץ, 1 ביולי 2020 מוזיקה - שילוב ענק: עומר אדם ועדן בן זקן בשיר חדש, באתר פרוגי, ‏2020-07-02 בן שלו, שיר המחאה של עדן בן זקן ועומר אדם הוא קריאת השכמה לישראלים. ריספקט, באתר הארץ, 2 ביולי 2020 דודי פטימר, ‏הדואט של עדן בן זקן ועומר אדם: ניסיון נואש ולא יוצלח למכור "מסחרה" להמונים, באתר מעריב אונליין, 2 ביולי 2020 קוקוריקו, באתר יוסמיוסיק, ‏2020-07-03 נדב מנוחין‏, "קוקוריקו" של עומר אדם ועדן בן זקן: תגידו מה מה מה מה זה הקשקוש הזה, באתר וואלה, 3 ביולי 2020 שחר אמאנו, עדן ועומר צוחקים עלינו, באתר הכותל הישראלי, ‏2020-07-02 (באנגלית) קוקוריקו, נבדק ב-2020-07-01